Μάφιν με μπανάνα και ινδοκάρυδο
Αυτά τα μάφιν με μπανάνα και ινδοκάρυδο είναι το τέλειο κέρασμα για δίαιτα, γιατί έχουν μικρό μέγεθος, που ορίζει πόσο ακριβώς θα φάμε, και γίνονται με λιγότερα λιπαρά και ζάχαρη.
100 γρ. μαργαρίνη soft (δηλαδή αυτή που πωλείται σε κεσεδάκι, όχι σε χαρτί), light, 1/2 κούπα ζάχαρη, 1 κ.γ. εσάνς βανίλιας (σε μεγάλα σούπερ μάρκετ) ή 1 κάψουλα βανιλίνης, 1 αυγό, ελαφρώς χτυπημένο, 1/2 κ.γ. μπέικιν πάουντερ, 1 κούπα αλεύρι που φουσκώνει μόνο του ή μείγμα αλεύρων χωρίς γλουτένη , 1 κούπα πολτοποιημένες μπανάνες, 1/3 κούπας ινδοκάρυδο, τριμμένο, 1 κούπα κατεψυγμένα φρούτα του δάσους (μπορούμε και να τα παραλείψουμε)
Για να φτιάξουμε τα μάφιν με μπανάνα και ινδοκάρυδο, ξεκινάμε προθερμαίνοντας τον φούρνο στους 180° C. Χτυπάμε στο μίξερ τη μαργαρίνη με τη ζάχαρη μέχρι να αφρατέψουν, προσθέτουμε ένα-ένα τα υπόλοιπα υλικά και, μόλις αναμειχθούν καλά, σταματάμε το μίξερ. Προσθέτουμε τα φρούτα του δάσους και ανακατεύουμε με μια κουτάλα.Μοιράζουμε το μείγμα σε 12 θήκες για μάφιν και ψήνουμε για 20 - 25 λεπτά μέχρι να ροδίσουν στην επιφάνεια. Αφήνουμε τα μάφιν να κρυώσουν.Τα αποθηκεύουμε σε ένα δοχείο που κλείνει αεροστεγώς ή σε σακούλα τροφίμων. Διατηρούνται φρέσκα για 2 ημέρες.
Αλεύρι (ζύμες),Μπανάνα,Φρούτα,Light